దాసరి నారాయణరావు లేరు. కానీ ఆయన తీసిన సినిమాలున్నాయి. తన సినిమాలతో ‘దర్శకరత్న’గా పేరుపొందిన ఆయన, చిత్రసీమ అంతటికీ గురువుగా మారిన వైనం అనితర సాధ్యం. ఆయనకు ముందు ఎందరో గొప్ప దర్శకులు ఉన్నారు. తమ చిత్రాలతో తెలుగు సినిమా ఖ్యాతిని చాటారు. ఆయన సమకాలికుల్లోనూ, ఆయన తర్వాతి తరాల్లోనూ ప్రతిభావంతులైన దర్శకులు చాలా మందే ఉన్నారు. కానీ వాళ్లెవరికీ దక్కని గురువు స్థానం ఆయనకే దక్కింది. దర్శకుడిగా ఎంత ఉన్నతుడో, వ్యక్తిత్వపరంగా అంత ఉన్నతుడు కావడమే దీనికి కారణం. ఆయన రూపొందించిన 150 చిత్రాల్లో ఉత్తమ చిత్రాలెన్నో. వాటిలో మచ్చుకు కొన్నింటిని స్పృశిద్దాం.తాత మనవడు (1973)దర్శకుడిగా దాసరి తొలి చిత్రంతోటే సంచలనానికి తెరతీశారు. ‘తాత మనవడు’ పేరుతో సినిమా అంట.. ఎస్వీ రంగారావు, రాజబాబు తాతా మనవళ్లంట.. రాజబాబు జోడీగా విజయనిర్మల అంట.. అని వ్యంగ్యంగా మాట్లాడుకున్నవాళ్ల నోళ్లు ఆ సినిమా విడుదలయ్యాక మూతపడ్డాయి. ఎంతో అనుభవం ఉన్న దర్శకులు చేయాల్సిన సబ్జెక్టుతో ఆ చిత్రాన్ని రూపొందించి శభాష్ అనిపించుకున్నారు దాసరిలోని దర్శకుడు. వయసుమళ్లిన తల్లిదండ్రుల్ని పట్టించుకోకుండా, తమ సరదాలు, షికార్లే ముఖ్యమనుకొనేవాళ్లకు చెంపమీద కొట్టినట్లుగా ఉండే కథతో, దానికి తగ్గ సంభాషణలతో రచయితగానూ ‘ఇతను మామూలోడు కాదు’ అని గుర్తింపు పొందారు. దీనికి స్ర్కీనప్లే కూడా ఆయనదే. తాత పాత్రధారి ఎస్వీఆర్ తన భార్య అంజలీదేవితో అంటారు - ‘‘ఎవర్ని సీతా తిడుతున్నావ్! దేవుడ్నా! పిచ్చిదానా! ఆయన మాత్రం ఏం చేస్తాడే! నిన్నూ నన్నూ చూడ్డానికి నీ కొడుక్కే తీరిక లేదు! అటువంటప్పుడు ఈ లోకంలో ఎందరో మనలాంటి తల్లిదండ్రులు ఉన్నారు! వారందర్నీ చూడ్డానికి పాపం - ఆ దేవుడికి మాత్రం ఎక్కడుంటుందే తీరిక!’’ అని. అప్పట్లో ఈ డైలాగ్కు పడిన చప్పట్లకు లెక్కలేదు. తొలి సినిమాతోటే సిల్వర్ జూబ్లీని చూసిన దర్శకుడు దాసరి.స్వర్గం నరకం (1975)పుణ్యం చేసిన వాళ్లకు స్వర్గం, పాపం చేసిన వాళ్లకు నరకం ప్రాప్తిస్తాయని మనవాళ్ల నమ్మకం. ఆ రెండు లోకాలూ ఒక్కడో ఉండవు, మనం చేసే పనులకు ఈ లోకంలోనే వాటిని చవిచూస్తామని చెప్పే కథతో దాసరి రూపొందించిన సినిమా ‘స్వర్గం నరకం’. స్వయంగా తను ఓ కీలక పాత్ర పోషించి, రెండు జంటలను ఈ చిత్రం ద్వారా పరిచయం చేశారు దాసరి. వారెవరో కాదు.. మోహన్ బాబు, ఈశ్వరరావు, అన్నపూర్ణ, జయలక్ష్మి. అనంతర కాలంలో నటునిగా మోహనబాబు ఏ స్థాయికి చేరుకున్నారో మనందరికీ తెలుసు. అన్నపూర్ణ ఇప్పటికీ క్యారెక్టర్ ఆర్టిస్ట్ గా రాణిస్తూనే ఉన్నారు. ఈ సినిమా కథకు, దీన్ని దాసరి తీసిన విధానానికి ఉత్తమ చిత్రంగా నంది అవార్డునిచ్చి సత్కరించింది రాష్ట్ర ప్రభుత్వం. ఇదే చిత్రాన్ని దాసరి దర్శకత్వంలోనే ‘స్వర్గ్ నరక్’ (1978) పేరుతో హిందీలో రీమేక్ చేశారు విజయా ప్రొడక్షన్స్ అధినేత బి. నాగిరెడ్డి. అందులో సంజీవ్కుమార్, జితేంద్ర, వినోద్ మెహ్రా ప్రధాన పాత్రలు పోషించారు.మనుషులంతా ఒక్కటే (1976)ఎన్టీ రామారావుతో దాసరి రూపొందించిన తొలి సినిమా ‘మనుషులంతా ఒక్కటే’ కమర్షియల్ ఎంత విజయం సాధించిందో, కంటెంట్పరంగానూ అంత మంచి పేరు తెచ్చుకుంది. టైటిల్లోనే ఈ సినిమా దేని గురించనేది చెప్పేశారు దాసరి. ధనం ఉన్నదనే అహంకారంతో విర్రవీగిన వ్యక్తి ఒక స్త్రీ కారణంగా మంచివాడిగా మారి, ఆమెనే వివాహం చేసుకొని, ధన మదాంధుడు, దురహంకారుడైన తండ్రితోనే పోరాటం చేసి, వీర మరణం పొందితే, కొన్నేళ్ల తర్వాత అతని కొడుకు తాతకు బుద్ధిచెప్పి, ధనిక - పేదా తేడా లేదు.. ‘మనుషులంతా ఒక్కటే’ అని ఎలా చాటిచెప్పాడనే కథను తనదైన శైలి స్ర్కీన్ ప్లేతో ఉన్నతంగా తెరకెక్కించి ప్రశంసలందుకున్నారు దాసరి. తండ్రీ కొడుకులుగా ఎన్టీఆర్ చేసిన ద్విపాత్రాభినయం ఈ సినిమాకు హైలైట్. అలాగే తండ్రి ఎన్టీఆర్ (రాజేంద్ర పాత్రధారి) విలన్లను ఎదుర్కొంటూ వీరమరణం పొందే సందర్భంలో వచ్చే బుర్రకథ ప్రేక్షకుల్ని రోమాంచితం చేస్తుంది.శివరంజని (1978)ఎన్టీఆర్ వంటి అగ్ర కథానాయకుడ్ని డైరెక్ట్ చేసి విజయం సాధించిన దర్శకుడు స్టార్ హీరోలతోటే సినిమాలు చేయాలని కోరుకుంటాడు. అలా చేస్తే దాసరి ఎందుకవుతాడు! ఒక పల్లెటూరి అమ్మాయి నగరానికి వచ్చి, సినీ తారగా కోట్లాదిమందికి ఆరాధ్యురాలిగా మారి, చివరకు ఏమయ్యిందనే హృదయాన్ని తడిచేసే కథతో అద్భుతమే సృష్టించారు దాసరి. ఆ అద్భుతం పేరు ‘శివరంజని’. టైటిల్ రోల్లో జయసుధను, ఆమె ప్రియుడి పాత్రలో అనామకుడైన హరిప్రసాద్ను చూపించి, ‘స్వర్గం నరకం’ ద్వారా తను హీరోగా పరిచయం చేసిన మోహనబాబుతో నెగటివ్ రోల్ చేయించి ఉత్తమ ఫలితాన్ని రాబట్టారు దాసరి. ఈ కథ, శివరంజని పాత్ర మన హృదయాల్ని ఎలా కలచి, కదిలించి వేస్తాయో, పాటలూ అదే స్థాయిలో మనసును హత్తుకుంటాయి. ఒక్క మాటలో చెప్పాలంటే ‘శివరంజని’ ఒక సంగీత దృశ్య కావ్యం. ‘అభినవ తారవో నా అభిమాన తారవో’, ‘జోరు మీదున్నావా తుమ్మెదా’, ‘మా పల్లె వాడలకు కృష్ణమూర్తీ’, ‘నవమి నాటి వెన్నెల నేను’ పాటలు ఇప్పటికీ రేడియోల్లో, టీవీల్లో వినిపిస్తుంటాయి, కనిపిస్తుంటాయి.గోరింటాకు (1978)‘గోరింట పూచింది కొమ్మా లేకుండా..’ పాట వినని, పాడని తెలుగువాళ్లు ఉండరు. దేవులపల్లి కృష్ణశాస్త్రీ రాసిన ఈ పాట ఉన్న సినిమా ‘గోరింటాకు’. అదివరకే ఫ్యామిలీ ఆడియెన్స్ కు దాసరి సినిమాలు ఎంత దగ్గరైనా, ఈ సినిమాతో ఆయన వారికి మరింత సన్నిహితమయ్యారు. కె. రామలక్ష్మి (ఆరుద్ర భార్య) రాసిన చక్కని కథను, అంతే చక్కగా ముక్కోణ ప్రేమకథా కావ్యంగా మలిచారు దాసరి. యువచిత్ర అధినేత కె. మురారి అభిరుచికి అద్దంపట్టే ఈ సినిమాలో రాము (శోభనబాబు), స్వప్న (సుజాత), పద్మ (వక్కలంక పద్మ) మధ్య ముక్కోణ ప్రేమకథ మన హృదయాల్ని ద్రవింపచేస్తుంది. రాముమీద తన ప్రేమను త్యాగం చేసి, అతడిని పద్మతో కలిపి, స్వప్న చేసే త్యాగానికి కళ్లు చెమర్చని వాళ్లుంటారా! ‘ఎలా ఎలా దాచావో’, ‘కొమ్మకో కొమ్మకో సన్నాయి’, ‘పాడితే శిలలైన కరగాలి’, ‘ఇలాగ వచ్చి అలాగ వచ్చి’ పాటలతో మ్యూజికల్గానూ మంచి విజయం సాధించిన ‘గోరింటాకు’ కుటుంబ కథాచిత్రాల్లో ఆణిముత్యం. ఇదే చిత్రాన్ని హిందీలో ‘మెహందీ రంగ్ లాయేగీ’ (1982) పేరుతో రీమేక్ చేశారు దాసరి. అందులో జితేంద్ర, రేఖ, అనితా రాజ్ ప్రధాన పాత్రలు పోషించారు.నీడ (1978)పాటలు లేని తెలుగు సినిమాని, నలుపు తెలుపు సినిమాల కాలం చెల్లిపోయి రంగుల సినిమాలు రాజ్యం చేస్తున్న కాలంలో నలుపు తెలుపు సినిమాని ఊహించగలమా? దాసరి ఊహించడమే కాదు, చేసి చూపించారు. చూపించడమే కాదు అందరి చేతా ‘ఔరా’ అనిపించారు. ఆ సినిమా ‘నీడ’. ఎదిగే పిల్లలమీద చుట్టుపక్కల వాతావరణం, ఇరుగుపొరుగు ఇళ్లవారి ప్రవర్తన, సినిమాలు ఎలాంటి ప్రభావాన్ని చూపిస్తాయనే కథతో, అత్యంత ప్రభావవంతంగా రూపొందించారు దాసరి. టీనేజ్లో ఉండే ప్రధాన పాత్రలో హీరో కృష్ణ కుమారుడు రమేశ్ ను, అతని చిన్నప్పటి పాత్రలో మరో కుమారుడు మహేశను చూపించి మెప్పించారు.సర్దార్ పాపారాయుడు (1980)స్వాతంత్య్ర సమరంలో సర్వస్వాన్నీ త్యాగం చేసిన ఒక సమరయోధుడు, స్వాతంత్య్రం వచ్చిన ముప్పై ఏళ్ల తర్వాత సమాజంలోకి వచ్చి, ఆ స్వాతంత్య్ర ఫలాలు దుర్వినియోగం అవుతుంటే ఎలా స్పందించాడనే కథతో దాసరి రూపొందించిన ‘సర్దార్ పాపారాయుడు’ సినిమా ఒక చరిత్ర. చిన్న చిత్రాల నిర్మాత క్రాంతికుమార్ నిర్మించిన తొలి పెద్ద సినిమా ఇదే. టైటిల్ రోల్లో ఎన్టీఆర్ నటన అపూర్వం. ఆయన కొడుకు పాత్రను కూడా ఆయనే చేశారు. తండ్రీ కొడుకులు తొలిసారి కలుసుకొనే సన్నివేశం ఒక్కటి చాలు దాసరి దర్శకత్వ ప్రతిభ ఏ స్థాయిదో చెప్పడానికి. ఆయనలోని మహానటుడ్ని, నటునిగా ఆయనలోని విలక్షణత్వాన్ని మరోసారి ప్రేక్షకులకు రుచి చూపించిన ఘనత దాసరిదే. హైదరాబాద్, విజయవాడ కేంద్రాల్లో 300 రోజులు ఆడి బాక్సాఫీస్ వద్ద గట్టి ముద్ర వేసింది ఈ సినిమా.బొబ్బిలిపులి (1982)అటు ఎన్టీఆర్, ఇటు దాసరి కీర్తి కిరీటంలో కలికితురాయిగా నిలిచిన సినిమా ‘బొబ్బిలిపులి’. సమాజాన్ని ప్రక్షాళన చేయాలనే కథాంశానికి దేశభక్తిని మిళితంచేసి దాసరి రూపొందించిన ఈ సినిమా బాక్సాఫీస్ వద్ద సంచలనాలు సృష్టించింది. వ్యవస్థలోని అక్రమాలపై తిరుగుబాటు చేసిన మేజర్ చక్రధర్ పాత్రలో టైటిల్ రోల్లో ఎన్టీఆర్ నటన చూసి తీరాల్సిందే. ఒక రకంగా చెప్పాలంటే ఎన్టీఆర్ రాజకీయ జీవితానికి ఈ సినిమా ఊపునిచ్చింది. ఆయనలోని అత్యున్నత స్థాయి నటుడ్ని బాగా ఉపయోగించుకోవాలనే ఉద్దేశంతో ఆయన పాత్రను అపూర్వంగా తీర్చిదిద్దారు దాసరి. క్లైమాక్స్లో 13 నిమిషాల సేపు కోర్టులో నడిచే పతాక సన్నివేశంలో అగ్నిగుళ్లలాంటి మాటలతో ఎన్టీఆర్ చెలరేగిపోవడాన్ని కళ్లార్పడం కూడా మరచిపోయి చూశారు జనం. విడుదలలో సెన్సార్ సమస్యల్ని ఎదుర్కొన్నప్పటికీ, ఎట్టకేలకు బయటపడి, తొలిసారి వందకు థియేటర్లలో విడుదలైన చిత్రంగా చరిత్రకెక్కిన ‘బొబ్బిలిపులి’ది కలెక్షన్ల విషయంలోనూ, ఆడియో కేసెట్ల అమ్మకాల్లోనూ చరిత్రను తిరగరాసింది.ప్రేమాభిషేకం (1981)తెలుగు సినిమాలకు సంబంధించి ‘ప్రేమాభిషేకం’ది ఒక చరిత్ర. అప్పట్లో అది సృష్టించిన రికార్డులు అపూర్వమైనవి. ప్రేమకథా చిత్రాల్లో ఇప్పటికీ దాని స్థానం చెక్కుచెదరలేదు. అక్కినేని నాగేశ్వరరావుతో దాసరి రూపొందించిన ‘ప్రేమాభిషేకం’ మ్యూజికల్గానూ రికార్డులు సృష్టించింది. దాసరిని బహుముఖ ప్రజ్ఞాశాలిగా శిఖరాగ్ర స్థాయికి చేర్చిన సినిమా ఇది. విషాదాంత ముక్కోణ ప్రేమకథా చిత్రంగా, క్లాసికల్ లవ్స్టోరీగా ఈ సినిమా చరిత్రలో నిలిచిపోయింది. శ్రీదేవి, జయసుధ నాయికలుగా.. ప్రేమ, త్యాగం మధ్య సంఘర్షణ నేపథ్యంలో తయారైన ఈ సినిమా వంద రోజులు, రెండు వందల రోజులు, సంవత్సరం, నాలుగు వందల రోజులు, ఐదు వందల రోజులు దాటి, 75 వారాలు అంటే 525 రోజులు (3 కేంద్రాల్లో) నడిచి ఈ రోజుల్లో ఎవరూ నమ్మశక్యం కాని రికార్డుల్ని సొంతం చేసుకుంది. ఈ సినిమాలో దాసరి రాసిన డైలాగులు, పాటలు మారుమోగి పోయాయి. ‘ఆగదు ఏ నిమిషము నీ కోసమూ’ పాట ఇవాళ ఆయనకే వర్తించడం విషాదం.ఒసేయ్.. రాములమ్మా! (1997)ఒక స్త్రీ ప్రధాన చిత్రమేంటి.. బాక్సాఫీస్ వద్ద రికార్డులు సృష్టించడమేంటి? ఇది సాధ్యమేనా? సాధ్యమేనని నిరూపించారు దాసరి. విజయశాంతి ప్రధాన పాత్రధారిగా ఆయన రూపొందించిన ‘ఒసేయ్.. రాములమ్మా!’ చిత్రం విమర్శకుల్నీ, ట్రేడ్ పండితుల్నీ దిగ్భ్రమకు గురిచేస్తూ కలెక్షన్ల వర్షం కురిపించింది. వసూళ్లలో కొత్త చరిత్రను రాసింది. విజయశాంతిని సూపర్స్టార్గా మార్చేసింది. ఐదు లక్షల ఆడియో క్యాసెట్ల అమ్మకాలతో ఆడియోపరంగానూ సరికొత్త చరిత్రను లిఖించింది ఈ సినిమా. ఉత్తరప్రదేశ్ లో ఒక నిమ్నవర్గ కుటుంబంపై యథార్థంగా జరిగిన అకృత్యాల్ని ఆధారం చేసుకొని దాసరి సృష్టించిన అద్భుతం ఈ చిత్రం. రాములమ్మగా విజయశాంతి నటనకూ, దర్శకునిగా దాసరి సృజనాత్మక ప్రతిభకూ నిలువుటద్దంగా మారిన ‘ఒసేయ్.. రాములమ్మా!’ తెలుగు సినిమాల్లో మేలిమి వజ్రం.విశ్వవిజేత విజయగాథదర్శకుడిగా దాసరి నారాయణరావు ఎంత ప్రతిభాశాలో, రచయితగానూ అంత గొప్ప సృజనశీలి అనే విషయం కొత్త విషయమేమీ కాదు. ఎన్ని చక్కని కథలు, ఎన్ని మాటల తూటాలు, ఎన్ని గొప్ప పాటలు.. ఆయన కలం నుంచి జాలువారాయో! అలాంటి ఆయన.. ‘పేదవాడి ప్రయాణం’ పేరుతో ఆత్మకథ రాయాలనుకున్నారు. ఎలాగైనా ఈ ఏడాది దాన్ని తీసుకు రావాలనుకున్నారు. కానీ అనారోగ్యం ఆయన ఆకాంక్షను ఆలస్యం చేసింది. చివరకు జీవిత కథ రాయకుండానే ఆయన అనంత లోకాలకు తరలిపోయారు. అయితే ఆయన ఆత్మకథ వెలుగు చూడకపోయినా, ఆయన తీసిన సినిమాలతో ఒక సమగ్రమైన పుస్తకం వెలుగులోకి వచ్చింది. అది సీనియర్ సినీ పాత్రికేయుడు యు. వినాయకరావు రచించిన ‘విశ్వవిజేత విజయగాథ’. దాసరి రూపొందించిన తొలి చిత్రం ‘తాత మనవడు’ మొదలుకొని, 150వ చిత్రంగా చెప్పుకొనే ‘పరమవీరచక్ర’ వరకూ, వాటి షూటింగ్ వివరాలు, ఆయా సినిమాలకు సంబంధించిన విశేషాలతో ఈ పుస్తకాన్ని గుదిగుచ్చారు. దీనికి దాసరి స్వయంగా అభినందన వ్యాసం అందించారు.మేఘసందేశం (1982)ఏ నటుడికైనా 200వ సినిమా అనేది ఒక మైలురాయి లాంటిది. ఆ స్థాయిలో ఆ సినిమా పేరు తెచ్చుకొంటే ఆ నటుడికి ఇంకెంత తృప్తి. అలాంటి తృప్తిని అక్కినేని నాగేశ్వరరావుకు కలిగించిన చిత్రం ‘మేఘసందేశం’. అక్కినేనికి  అలాంటి క్లాసిక్ ఫిల్మ్ను అందించిన ఘనతను సొంతం చేసుకున్న దర్శకుడు దాసరి. అపురూప సంగీత దృశ్యకావ్యంగా ‘మేఘసందేశం’ను తీర్చిదిద్ది దర్శకుడిగా తనేమిటో మరోసారి రుజువు చేసుకున్నారు దాసరి. పెళ్లయిన ఒక భావకవి ఒక నర్తకి ప్రేమలో పడి, ఆమెతో సహజీవనం చేస్తూ, తర్వాత పెళ్లినాటి ప్రమాణాలు జ్ఞాపకమొచ్చి ఎలా కుమిలిపోయాడు, భార్య చేతుల్లో అతను కనుమూస్తే, అతడ్ని ప్రాణప్రదంగా ప్రేమించిన నర్తకి పద్మ కూడా ఎలా కన్నుమూసిందనే ఇతివృత్తం అభిరుచి కలిగిన ప్రేక్షకుల్ని కదిలించింది. అక్కినేనికి దీటుగా భార్య పాత్రలో జయసుధ, ప్రియురాలి పాత్రలో జయప్రద నటన అపూర్వం. ఆర్థిక విజయం సాధించకపోయినా, తొమ్మిది నంది అవార్డులతో పాటు జాతీయ స్థాయిలో ప్రాంతీయ ఉత్తమ చిత్రం అవార్డును సాధించింది ‘మేఘసందేశం’.తీద్దామనుకున్న ఆఖరి స్ర్కిప్టు దర్శకుడిగా దాసరి తీసిన సినిమాలు నూటయాభై ఒకటి అని అంకె కనిపిస్తున్నా... ఆయన తీద్దామనుకొని, ప్లాన్ చేసి ఆగిన సినిమాలు, స్ర్కిప్టులు సిద్ధం చేసుకున్నా సెట్స్ పైకి వెళ్ళని సినిమాలు మరికొన్ని వందలు ఉంటాయంటే అతిశయోక్తి కాదు. మహాభారతం నాలుగు భాగాలుగా తీయడం తన కల అని చెపిఁన దాసరి ఈ నెల మొదటి వారంలో తన పుట్టినరోజుకు ముందు నవ్య ఫీచర్స్ ఎడిటర్ కు ఇచ్చిన ఆఖరి ఇంటర్వ్యూ (మీడియాకు ఆయన ఇచ్చిన ఆఖరి ఇంటర్వ్యూ కూడా అదే) సమయంలో కూడా వర్తమాన సినిమాల గురించి ప్రస్తావించారు. నిజానికి, అంతకు కొద్ది నెలల ముందే గత ఏడాది చివరలో వర్తమాన రాజకీయ రంగంపై, ప్రస్తుత అస్తవ్యస్త పరిస్థితులపై మరో సినిమా స్ర్కిప్టు ప్లాన చేసుకున్నారు. దానికి ఎమ్మెల్యే ఏడుకొండలు... మళ్ళీ వచ్చిండు అనే టైటిల్ కూడా అనుకున్నారు. వీలైనంత త్వరగా షూటింగ్ పూర్తి చేసి, ఈ మే నాలుగో తేదీన తన పుట్టినరోజుకు రిలీజ్ చేద్దామనుకున్నారు. తోట ప్రసాద్ లాంటి కొందరు రచయితలతో దాని గురించి దాసరి చర్చించారు కూడా. ఇపుఁడున్న రాజకీయ వ్యవస్థపై వ్యంగ్యాస్త్రంగా ఈ సినిమా ఉంటుందని ఆంతరంగికులతో చెపిఁన ఆయన ఆ తరువాత అనుకోకుండా ఆసుపత్రి పాలయ్యారు. దాంతో, ఆ సినిమా చిత్రీకరణ ప్లాన అలానే అసంపూర్తిగా ఉండిపోయింది.
dasari narayanarao leru. cony aayana teesina cinemalunnayi. tana cinimaalatoe ‘darsakaratna’gaa perupondina aayana, chitraseema antatikee guruvugaa maarina vainam anitara saadhyam. aayanaku mundu endaro goppa darsakulu unnaaru. tama chitraalato telugu sinima khyatini chaataaru. aayana samakaalikulloonuu, aayana tarvaati taraalloonuu pratibhaavantulaina darsakulu chala mande unnaaru. cony vaallevarikii dakkani guruvu sthaanam aayanake dakkindi. darsakudigaa entha unnathudo, vyaktitvaparamgaa anta unnatudu kavadame deeniki kaaranam. aayana roopondinchina 150 chitraallo uttama chitraalenno. vaatilo machuku konnintini sprusiddam.taata manavadu (1973)darsakudigaa dasari toli chitramtote sanchalanaaniki terateesaaru. ‘taata manavadu’ paerutho sinima anta.. eswy rangaarao, rajababu taataa manavallanta.. rajababu jodiigaa vijayanirmala anta.. ani vyangyamgaa matladukunnavalla nollu aa sinima vidudalayyaaka moothapaddaayi. entho anubhavam unna darsakulu cheyalsina sabjektutho aa chitraanni roopondinchi sabhash anipinchukunnaaru daasarilooni darsakudu. vayasumallina tallidandrulni pattinchukokunda, tama saradaalu, shikarle mukhyamanukonevallaku chempameeda kottinatlugaa unde kathatho, daaniki tagga sambhaashanhalatho rachayitagaanuu ‘itanu mamulodu kaadu’ ani gurtimpu pondaaru. deeniki srcheenaple kuudaa aayanade. taata paatradhaari svr tana bharya anjaleedevito antaaru - ‘‘evarni seetaa tidutunnav! devudna! pichidana! aayana maatram yem chestade! ninnoo nannoo chuddaniki nee kodukke teerika ledu! atuvantappudu ee lokamlo endaro manalanti tallidandrulu unnaaru! vaarandarnee chuddaniki paapam - aa devudiki maatram ekkaduntunde teerika!’’ ani. appatlo ee dailagku padina chappatlaku lekkaledu. toli cinemathothe silwar juubleeni chusina darsakudu dasari.swargam narakam (1975)punyam chesina vaallaku swargam, paapam chesina vaallaku narakam praaptistaayani manavalla nammakam. aa rendu lokaaluu okkado undavu, manam chese panulaku ee lokamlone vaatini chavichustamani cheppe kathatho dasari roopondinchina sinima ‘swargam narakam’. swayamgaa tanu oo keelaka paatra pooshinchi, rendu jantalanu ee chitram dwara parichayam chesaru dasari. vaarevaro kaadu.. mohan baabu, eshwararao, annapurna, jayalakshmi. anantara kaalamlo natunigaa mohanababu e sthaayiki cherukunnaro manandarikee telusu. annapurna ippatikee carrector artist gaa raanistuunae unnaaru. ee sinima kathaku, deenni dasari teesina vidhaanaaniki uttama chitramgaa nandi avaardunichi satkarinchindi rashtra prabhutvam. ide chitraanni dasari darsakatvamlone ‘swarg narak’ (1978) paerutho hindeelo remake chesaru vijaya productions adhinetha bi. nagireddy. andulo sanjeevkumar, jitendra, vinod mehra pradhaana paatralu pooshinchaaru.manushulanta okkate (1976)enty ramaraotu dasari roopondinchina toli sinima ‘manushulanta okkate’ comersial entha vijayam saadhinchindo, kantentparamgaanuu anta manchi paeru tecchukundi. titillone ee sinima deni gurinchanedi cheppesaaru dasari. dhanam unnadane ahankaaramtho virraveegina vyakti oka stree kaaranamgaa manchivaadigaa maari, aamene vivaham chesukoni, dhana madaandhudu, durahankaarudaina tandrithone poratam chesi, veera maranam pondite, konnella tarvaata athani koduku taataku buddhicheppi, dhanika - peda teda ledu.. ‘manushulanta okkate’ ani ela chaticheppadane kathanu tanadaina saili srcheen pletho unnatamgaa terakekkinchi prasamsalandukunnaaru dasari. tandri kodukulugaa ntr chesina dwipaatraabhinayam ee sinimaaku hylite. alaage tandri ntr (rajendra paatradhaari) vilanlanu edurkontu veeramaranam ponde sandarbhamlo vache burrakatha prekshakulni romanchitam chestundi.shivaranjani (1978)ntr vanti agra kathaanaayakudni direct chesi vijayam saadhinchina darsakudu star heerolathote cinimaalu cheyalani korukuntadu. alaa cheste dasari endukavutaadu! oka palleturi ammai nagaraniki vachi, cinee taaragaa kotladimandiki aaraadhyuraaligaa maari, chivaraku emayyindane hrudayaanni tadichese kathatho adbhutame srushtinchaaru dasari. aa adbhutam paeru ‘shivaranjani’. titil rollo jayasudhanu, aame priyudi paatralo anaamakudaina hariprasaadnu chuupinchi, ‘swargam narakam’ dwara tanu heeroga parichayam chesina mohanababutho negative rol cheyinchi uttama phalitaanni rabattaru dasari. ee katha, shivaranjani paatra mana hrudayaalni ela kalachi, kadilinchi vestayo, paataluu adhe sthaayilo manasunu hattukuntaayi. okka maatalo cheppalante ‘shivaranjani’ oka sangeeta drushya kaavyam. ‘abhinava taaravo naa abhimana taaravo’, ‘joru meedunnava tummeda’, ‘maa palle vaadalaku krishnamoorti’, ‘navami naati vennela nenu’ paatalu ippatikee radiollo, tvllo vinipistuntaayi, kanipistuntaayi.gorintaku (1978)‘gorinta poochindi komma lekunda..’ paata vinani, paadani teluguvaallu undaru. devulapalli krishnasastri raasina ee paata unna sinima ‘gorintaku’. adivarake famili audiens ku dasari cinimaalu entha daggaraina, ee sinimaatho aayana vaariki marinta sannihitamayyaaru. ke. ramalakshmi (aarudra bharya) raasina chakkani kathanu, anthe chakkaga mukkona premakatha kaavyamgaa malichaaru dasari. yuvachitra adhinetha ke. murari abhiruchiki addampatte ee cinemalo ramu (sobhanababu), swapna (sujaata), padma (vakkalanka padma) madhya mukkona premakatha mana hrudayaalni dravimpachestundi. ramumeeda tana premanu tyaagam chesi, atadini padmatho kalipi, swapna chese tyaagaaniki kallu chemarchani valluntara! ‘ela ela dachavo’, ‘kommako kommako sannayi’, ‘paadithe silalaina karagali’, ‘ilaaga vachi alaaga vachi’ paatalatho myoojikalgaanuu manchi vijayam saadhinchina ‘gorintaku’ kutumba kathaachitraallo aanimutyam. ide chitraanni hindeelo ‘mehandi rang laayegi’ (1982) paerutho remake chesaru dasari. andulo jitendra, rekha, anita raj pradhaana paatralu pooshinchaaru.needa (1978)paatalu laeni telugu cinimani, nalupu telupu cinimala kaalam chellipoyi rangula cinimaalu rajyam chestunna kaalamlo nalupu telupu cinimani oohinchagalamaa? dasari oohinchadame kaadu, chesi chuupimchaaru. choopinchadame kaadu andari cheta ‘auraa’ anipinchaaru. aa sinima ‘needa’. edige pillalameeda chuttupakkala vaataavaranam, iruguporugu illavaari pravartana, cinimaalu elanti prabhaavaanni chupistayane kathatho, atyanta prabhaavavantamgaa roopondinchaaru dasari. teanejlo unde pradhaana paatralo heero krishna kumarudu ramesh nu, athani chinnappati paatralo maro kumarudu mahesanu chuupinchi meppinchaaru.sardar paparayudu (1980)swaatantyra samaramlo sarvaswanni tyaagam chesina oka samarayodhudu, swaatantyram vachina muppai ella tarvaata samaajamloki vachi, aa swaatantyra phalaalu durviniyogam avtunte ela spandinchaadane kathatho dasari roopondinchina ‘sardar paparayudu’ sinima oka charitra. chinna chitraala nirmaata krantikumar nirminchina toli pedda sinima ide. titil rollo ntr natana apuurvam. aayana koduku paatranu kuudaa aayane chesaru. tandri kodukulu tolisari kalusukone sannivesam okkati chaalu dasari darsakatva pratibha e sthaayido cheppadaaniki. aayanaloni mahanatudni, natunigaa aayanaloni vilakshanatvaanni marosari prekshakulaku ruchi chuupinchina ghanata dasaride. hyderabad, vijayavada kendraallo 300 rojulu aadi baxafis vadda gatti mudra vesindi ee sinima.bobbilipuli (1982)atu ntr, itu dasari keerti kireetamlo kalikituraayigaa nilichina sinima ‘bobbilipuli’. samaajaanni prakshaalana cheyalane kathaamsaaniki deshabhaktini militanchesi dasari roopondinchina ee sinima baxafis vadda sanchalanaalu srushtinchindi. vyavasthalooni akramaalapai tirugubaatu chesina mager chakradhar paatralo titil rollo ntr natana chusi teeralsinde. oka rakamgaa cheppalante ntr rajakeeya jeevitaaniki ee sinima oopunichindi. aayanaloni atyunnata sthaayi natudni baga upayoginchukovalane uddesamto aayana paatranu apuurvamgaa teerchididdaaru dasari. clymacslo 13 nimishaala sepu kortulo nadiche pataaka sannivesamlo agnigullalanti maatalatho ntr chelaregipovadanni kallarpadam kuudaa marachipoyi chusaru janam. vidudalalo sensar samasyalni edurkonnappatiki, ettakelaku bayatapadi, tolisari vandaku theaterlalo vidudalaina chitramgaa charitrakekkina ‘bobbilipuli’dhi kalekshanla vishayamloonuu, audio kesetla ammakaallonuu charitranu tiragaraasindi.premabhishekam (1981)telugu sinimaalaku sambandhinchi ‘premabhishekam’dhi oka charitra. appatlo adhi srushtinchina rikaardulu apoorvamainavi. premakatha chitraallo ippatikee daani sthaanam chekkuchedaraledu. akkineni nageshwararaothutho dasari roopondinchina ‘premabhishekam’ myoojikalgaanuu rikaardulu srushtinchindi. daasarini bahumukha prajnaasaaligaa sikharagra sthaayiki cherchina sinima idhi. vishaadaanta mukkona premakatha chitramgaa, classical lavstoriga ee sinima charitralo nilichipoyindi. sridevi, jayasudha naayikalugaa.. prema, tyaagam madhya sangharshana nepathyamlo tayaaraina ee sinima vanda rojulu, rendu vandala rojulu, samvatsaram, naalugu vandala rojulu, aidu vandala rojulu daati, 75 vaaraalu ante 525 rojulu (3 kendraallo) nadichi ee rojullo evaruu nammasakyam kaani rikaardulni sontam chesukundi. ee cinemalo dasari raasina dailagulu, paatalu maarumogi poyayi. ‘aagadu e nimishamu nee kosamu’ paata ivaala aayanake vartinchadam vishaadam.osey.. ramulamma! (1997)oka stree pradhaana chitramenti.. baxafis vadda rikaardulu srushtinchadamenti? idhi saadhyamenaa? saadhyamenani niruupinchaaru dasari. vijayasanti pradhaana paatradhaarigaa aayana roopondinchina ‘osey.. ramulamma!’ chitram vimarsakulni, trade panditulnee digbhramaku gurichestu kalekshanla varsham kuripinchindi. vasoollalo kotta charitranu rasindi. vijayasaantini superstarga marchesindi. aidu lakshala audio cassetla ammakaalato aadiyoparamgaanuu sarikotta charitranu likhinchindi ee sinima. uttarapradesh loo oka nimnavarga kutumbampai yathaarthamgaa jarigina akrutyaalni aadhaaram chesukoni dasari srushtinchina adbhutam ee chitram. ramulammaga vijayasanti natanakuu, darsakunigaa dasari srujanaatmaka pratibhakuu niluvutaddamgaa maarina ‘osey.. ramulamma!’ telugu cinemallo melimi vajram.vishwavijeta vijayagaadhadarsakudigaa dasari narayanarao entha pratibhaasaalo, rachayitagaanuu anta goppa srujanaseeli ane vishayam kotta vishayamemee kaadu. enni chakkani kathalu, enni maatala thootaalu, enni goppa paatalu.. aayana kalam nunchi jaluvarayo! alanti aayana.. ‘pedavadi prayaanam’ paerutho aatmakatha raayaalanukunnaaru. elagaina ee edaadi daanni teesuku raavaalanukunnaaru. cony anarogyam aayana aakaankshanu aalasyam chesindi. chivaraku jeevita katha rayakundane aayana ananta lokalaku taralipoyaaru. ayithe aayana aatmakatha velugu chudakapoyina, aayana teesina cinimaalatoe oka samagramaina pustakam veluguloki vachindi. adhi seanier cinee paatrikeyudu yu. vinayakarao rachinchina ‘vishwavijeta vijayagaatha’. dasari roopondinchina toli chitram ‘taata manavadu’ modalukoni, 150va chitramgaa cheppukone ‘paramaveerachakra’ varakuu, vaati shooting vivaraalu, aayaa sinimaalaku sambandhinchina visheshaalato ee pustakaanni gudiguchaaru. deeniki dasari swayamgaa abhinandana vyaasam andinchaaru.meghasandesam (1982)e natudikaina 200va sinima anedi oka mailurai lantidi. aa sthaayilo aa sinima paeru tecchukonte aa natudiki inkenta trupti. alanti truptini akkineni nageshwararaoku kaliginchina chitram ‘meghasandesam’. akkineniki  alanti classic filmnu andinchina ghanatanu sontam chesukunna darsakudu dasari. apurupa sangeeta drushyakaavyamgaa ‘meghasandesam’nu teerchididdi darsakudigaa tanemito marosari rujuvu chesukunnaru dasari. pellayina oka bhavakavi oka nartaki premalo padi, aametho sahajeevanam chestu, tarvaata pellinati pramaanaalu ghnaapakamochi ela kumilipoyadu, bharya chetullo atanu kanumuste, atadni praanapradamgaa preminchina nartaki padma kuudaa ela kannumusindane itivruttam abhiruchi kaligina prekshakulni kadilinchindi. akkineniki deetugaa bharya paatralo jayasudha, priyuraali paatralo jayaprada natana apuurvam. aardhika vijayam saadhinchakapoyinaa, tommidi nandi avaardulatho paatu jaateeya sthaayilo praantiiya uttama chitram avaardunu saadhinchindi ‘meghasandesam’.teeddaamanukunna akhari srciptu darsakudigaa dasari teesina cinimaalu nootayaabhai okati ani anke kanipistunna... aayana teeddaamanukoni, plan chesi aagina cinimaalu, srciptulu siddham chesukunna sets paiki vellani cinimaalu marikonni vandalu untayante atisayokti kaadu. mahabharatam naalugu bhagaluga teeyadam tana kala ani chepina dasari ee nela modati vaaramlo tana puttinarojuku mundu navya feachers editer ku ichina akhari intervio (mediaku aayana ichina akhari intervio kuudaa adhe) samayamlo kuudaa vartamaana cinimala gurinchi prastaavinchaaru. nijaaniki, antaku koddi nelala munde gatha edaadi chivaralo vartamaana rajakeeya rangampai, prastuta astavyasta paristhitulapai maro sinima srciptu plaana chesukunnaru. daaniki emmelye edukondalu... mallee vachindu ane titil kuudaa anukunnaru. veelainanta twaragaa shooting puurti chesi, ee mee naalugo tedeena tana puttinarojuku rillees cheddaamanukunnaaru. thota prasad lanti kondaru rachayitalatho daani gurinchi dasari charchinchaaru kuudaa. ipedunna rajakeeya vyavasthapai vyangyaastramgaa ee sinima untundani aantarangikulato chepina aayana aa taruvaata anukokunda aasupatri palayyaru. daamto, aa sinima chitreekarana plaana alaane asampuurtigaa undipoyindi.